**27-րդ շաբաթ**

**Ամսաթիվ՝** —————————

**Կրթական հարթակ՝ 2-րդ**

**ՈՒսուցիչ՝** —————————————————

**Դասագիրք՝ «Մայրենի 1», Անժել Քյուրքչյան**

**Կրկնողություն**

* **Բանավոր բացատրել նախորդ դասի հետևյալ բառերի իմաստը․**

*Կրկին, թիթեռ*

* **Վերհիշել և գրել ծաղկի մասերի հայերեն և անգլերեն անվանումները։**

|  |  |  |
| --- | --- | --- |
| **Բառը** | **Արտագրել հայերեն** | **Անգլերեն իմաստը** |
| Արմատ |  |  |
| Ցողուն |  |  |
| Տերև |  |  |
| Ծաղիկ |  |  |
| Սերմ |  |  |

**Հանձնարարություններ**

1. **Բառագիտություն** – Բառատետրում արտագրել և սովորել հետևյալ բառերի բացատրությունները․
   * *Թանկագին – բարձր գին ունեցող, հարազատ, սիրելի (փոխաբերական իմաստով)*
   * *Արժանի – հարմար, համապատասխան*
   * *Գույնզգույն – շատ գույներով, բազմագույն*
2. **Ուղղագրություն** – Աշխատանքային տետրում մեկական տողով գրել ***քաղցր, թանկագին, գույնզգույն, թուղթ***բառերը և սովորել դրանց ուղղագրությունը:
3. **Քերականություն** – **«Ը» հնչյունի մասին**

«Ը» հնչյունը շատ բառերում լսվում է, բայց չի գրվում: Այդպիսի բառերը վանկերի բաժանելիս «ը» հնչյունը դուրս է գալիս թաքստոցից և գրվում է, օրինակ

նկար – նը-կար սանր ––սա-նըր

**Առաջադրանք։ Տողադարձել հետևյալ բառերը։**

* Գլուխ ————————
* Տղա ————————
* Մկրատ ————————
* Դպրոց ————————
* Սրիչ ————————
* Գրիչ ————————
* Մանր ————————
* Շնիկ ————————
* Նվեր ————————
* Շրջան ————————
* Կրակ ————————
* Վագր ————————
* Փոքր ————————

**Մշակույթ -** **Զատիկ** կամ **Հիսուս Քրիստոսի Հարության տոն**

**Զատիկ** կամ **Հիսուս Քրիստոսի Հարության տոն՝**  քրիստոնյա եկեղեցիների հնագույն և գլխավոր տոներից է։

Հիսուսը սիրում է մեզ բոլորիս: Երբ իմացավ, որ պիտի մահանա, նա հավաքեց իր աշակերտներին, լվաց նրանց ոտքերը ու բաժանեց հաղորդությունը: Նա պատվիրեց իր աշակերտներին, որ հիշեն իրեն ու սիրեն միմյանց:

Ավելի ուշ Հիսուսը գնաց պարտեզ՝ աղոթելու բոլորիս համար: Նա զգաց մեր հիվանդությունների ու մեր մեղքերի ցավը:

Զայրացած ու չար մարդիկ բռնեցին և տարան Հիսուսին: Նրանք չարչարեցին ու սպանեցին Նրան: Խաչի վրա նա մահացավ մեզ համար: Հիսուսի ընկերները նրա մարմինը դրեցին գերեզմանում:

Երեք օր անց նրա ընկերները վերադարձան: Գերեզմանը դատարկ էր: Հրեշտակներն ասացին նրանց. «Հիսուսը հարություն է առել»: Հիսուսը նորից կենդանի էր: Հիսուսի շնորհիվ մենք բոլորս կրկին կապրենք մահից հետո:

Հիսուսը սիրում է ինձ: Ես կարող եմ Զատիկը հատուկ դարձնել՝ հիշելով Հիսուսին: Զատիկին մենք իրար ողջունում ենք, ասելով.

* Քրիստոս հարյավ ի մեռելոց…
* Օրհնյալ է հարությունը Քրիստոսի:

**Հարցեր և առաջադրանքներ**

* Ի՞նչ է խորհրդանշում Զատիկը։
* Ի՞նչպես վարվեց Հիսուսն իր ընկերների հետ և ի՞նչ պատվիրեց նրանց։
* Ինչպե՞ս վարվեցին չար մարդիկ Հիսուսի հետ։
* Ի՞նչ պատահեց Հիսուսի մահից հետո։
* Ինչպե՞ս են մարդիկ իրար ողջունում այդ օրը։

**Տնային հանձնարարություններ**

**Գրականություն**

Կարդալ **«Ի՞նչ նվիրեմ»** բանաստեղծությունը (էջ 26), կարողանալ սեփական բառերով վերարտադրել և պատասխանել առաջադրված հարցերին։

* Ինչի՞ մասին էր բանաստեղծությունը:
* Պատմիր, թե Նուշիկը ի՞նչ նվիրեց մայրիկին Ապրիլի 7-ի առթիվ:
* Դու ի՞նչ ես պատրաստվում նվիրել քո մայրիկին Մայրիկների տոնի առթիվ:

**Հայոց լեզու**

1. Աշխատանքային փաթեթի վերջում ներառած բառագիտության և ուղղագրության բաժիններում առաջադրված 4 հանձնարարությունների կատարում։
2. Սովորել նոր բառերի բացատրություններն ու ուղղագրությունը։
3. Կրկնել այբուբենի բոլոր տառերը:
4. Դասանյութը աշխատանքային փաթեթում է։ Կրկնել դասանյութը և կատարել դասանյութում առաջարկված առաջադրանքները։

**Մշակույթ – Սուրբ Զատիկ կամ Հիսուս Քրիստոսի Հարության Տոն**

Դասի ժամին սովորեցինք Զատիկին նվիրված աշխատանքային փաթեթում ներառված դասանյութը։ ևս մեկ անգամ ձեր երեխայի համար կարդացեք դասանյութը, որպեսզի կարողանա սեփական խոսքերով վերապատմել նյութը և պատասխանել դասավերջյան հարցերին։